CELEX: 32012R0104
Language: fi
Date: 2012-02-07 00:00:00
Title: Komission täytäntöönpanoasetus (EU) N:o 104/2012, annettu 7 päivänä helmikuuta 2012 , tiettyjen tavaroiden luokittelusta yhdistettyyn nimikkeistöön

9.2.2012   
            
            
               FI
            
            
               Euroopan unionin virallinen lehti
            
            
               L 36/19
            
         KOMISSION TÄYTÄNTÖÖNPANOASETUS (EU) N:o 104/2012,
   annettu 7 päivänä helmikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Niin kutsuttu ”polkupyöräsarja”, joka koostuu seuraavista osista:
                  
                              a)
                           
                           
                              runko,
                           
                        
                              b)
                           
                           
                              etuhaarukka, sekä
                           
                        
                              c)
                           
                           
                              kaksi vannetta.
                           
                        Osat esitetään tullille samanaikaisesti, mutta ne on pakattu erikseen.
               
               
                  
                              (a)
                           
                           8714 91 10
                        
                              (b)
                           
                           8714 91 30
                        
                              (c)
                           
                           8714 92 10
                        
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8714, 8714 91, 8714 91 10 ja 8714 91 30 sekä 8714 92 ja 8714 92 10 nimiketekstien mukaisesti.
                  Koska yhteen kootuilla osilla ei ole kokonaisen polkupyörän olennaisia ominaisuuksia, niitä ei voida luokitella alanimikkeeseen 8712 00 epätäydellisenä polkupyöränä yhdistetyn nimikkeistön 2 yleisen tulkintasäännön a alakohdan mukaisesti (ks. myös harmonoidun järjestelmän selitykset, alanimike 8712 00).
                  Koska osia ei ole pakattu yhteen, niitä ei voida luokitella yhdistetyn nimikkeistön 3 yleisen tulkintasäännön b alakohdassa tarkoitettuina vähittäismyyntiä varten pakattuina sarjoina. Näin ollen osat on luokiteltava erikseen.
                  Runko luokitellaan CN-koodiin 8714 91 10, etuhaarukka CN-koodiin 8714 91 30 ja vanteet CN-koodiin 8714 92 10.